钦定古今图书集成/明伦汇编/氏族典/第448卷 > 《廖用贤尚友录》 > 沈羲
## 钦定古今图书集成/明伦汇编/氏族典/第448卷 > 《廖用贤尚友录》 > 沈羲

按《万姓统谱》：羲躬耕于野，后弃耕具而亡，家人求之
不得，子孙相传，以为羽化。齐永明二年，归访旧里，呼
诸孙而谓之曰：“汝四世祖在西蜀之西，以符药治病，
有活人功，上帝授我白玉简，为碧落侍郎。今归以告
汝。”倏忽不见。邑人骇异，遂建道观，塑像以奉之。